Document ID: /fineweb-2-swissfilter-quality_10-filterrobots/filtered/02038.jsonl.gz/1608

En ina brev averta pretendan ils aderents dal Brexit che May smanatschia da rumper giu las tractativas – sche la cumissiun n'acceptia betg las cundiziuns maximalas da Londra.
Inscunter decisiv tranter May e Juncker
Il glindesdi s'inscuntra la primministra May cun il president da la cumissiun da l'UE Jean-Claude Juncker. Cun quella chaschun duai la primministra dir tar tge concessiuns che la Gronda Britannia saja pronta.
La dumonda la pli spinusa tar ils discurs è quant avert u restrenschì ch'il cunfin tranter l'Irlandia e l'Irlandia dal Nord duai esser. Ils aderents dal Brexit vulan che la libra circulaziun da persunas chalia anetgamain.
Controllas al cunfin pudessan separar Irlanda dal Nord
Sch'ins entschavess puspè a far controllas da cunfin pudess il conflict tranter ils naziunalist-irlandais catolics ed ils pro-britannics protestants rumper ora. Fin ussa manchian concretas propostas dentant anc.
La Gronda Britannia banduna il mars 2019 il martgà europeic ed l'uniun europeica da duana.
RR novitads 15:00